Anna Heer

Anna Heer (Suitza, 1863-1918) suitzar sendagilea izan zen. Garrantzi handia izan zuen Suitzako lehen erizaintza eskola profesionalaren sorreran.

Zurich-eko emakumeen lehen ospitalearen sortzaileetako bat izan zen. 1897an ospitaleko mediku nagusi bihurtu zen.

SUPFSko Société Suisse d'utilité publique-ren [Herri Onurako Suitzako Elkartea] burua izan zen 1901etik, baita Zurich-eko pflegerinnenshule -ko [Suitzako Erizaintza Eskola Zurichen emakumeen ospitalea zuen 1901ean ireki zen. Hiru emakume sortzaileren lan aitzindaria izan zen. Erakundeak, normalean “Pflegi” deitua, erizaintzako prestakuntza profesionala eta akonfesionala eskaintzen zuen eta erakunde independente gisa egon zen 1997ra arte.] burua ere. 1918ko abenduaren 9an hil zen Zurich-en, septizemiaren ondorioz.

 Biografia eta hezkuntza 
"Aitak fabrika txiki bat zuen, eta familia handi bat", gogoratu zuen Anna Heer-ek. Isaak Heer-ek, hasiera batean, zapatak ekoizten zituen Oltenen, baina 1877an, bere negozioa Suhr-era eraman zuen, non ondasun elastikoak ekoizten zituen. Ezer gutxi dakigu bere amari buruz. Hamaika seme-alabez erditu zela salbu. Lau goiz hil ziren, zazpi helduarora iritsi ziren. Aarau-ko nesken eskolan graduatu ondoren, Anna Heer Zurich-era joan zen, lehenik arte eta artisautza eskolara joan zen, gero Gymnasium-era [Bigarren hezkuntza eskolara:Batxilergoa egitera]. Kaspar eta Bertha Grobekin etxe bat aurkitzeko zortea izan zuen.  Bikotea harrera-guraso moduko bat bihurtu zen, eta animatu egin zuten, eta, ondoren, arrakastaz babestu zuten bere proiektuetan. Anna haien etxera aldatu zenean, Kaspar Grob bigarren hezkuntzako irakaslea Zurich-eko Kantoiko hezkuntza idazkaritzara igoa zen ordurako. 1893tik 1901ean hil zen arte, Zurich-eko Udaleko kide izan zen.

1883an Gymnasium-ean graduatu ondoren, Anna Heer medikuntza ikasten hasi zen Zurich-eko Unibertsitatean. Beste emakume ikasle batzuk ginekologian eta pediatrian interesatu ziren batez ere. Anna Heer-en gairik gogokoena kirurgia zen. Azken azterketak egin ondoren, hilabete batzuk eman zituen London-en, prestakuntza gehiago jasotzeko, eta erizaintzaren ideia modernoekin ere topo egin zuen. Anna Heer-ek 1889an ireki zuen bere praktika propioa. Lagungarri gertatu zitzaion Marie Heim-Vögtlin, Suitzako lehen emakume medikua, amatasun-bajan ordezkatu izanak.

Anna Heerrek bere gaixo larri batzuk artatu zituen Gurutze Gorriko erizainen ospitalean (gaur Careum). Hemen Ida Schneider ezagutu zuen 1892an, sei urte gazteagoa zen erizaina. Bi emakumeek bat etorri ziren, eta elkarrekin egin zituzten beren plan handiak: erizaintzako prestakuntza eraberritzea eta erizainak antolatzea.

1901ean Zurich-Hottingenen Erizaintza Eskola eta Emakumeen Ospitalea ireki ondoren, Anna Heer-ek sekulako lan-karga menderatu zuen.  Enpresa kudeatzen zuen, mediku nagusia zen, bere praktika pribatuarekin jarraitzen zuen Untere Zäune 17an eta erizaintza eskolan irakasten zuen gaueko zortzietatik aurrera. Ospitalearekin eta eskolarekin zuen konpromisoa, paziente pribatuen tratamenduaz aparte, doakoa zen.

 Erreferentziak 

 Kanpo estekak 
 Anna Heer-en omenezko zigiluen bilduma

Kategoria:Suitzarrak
Kategoria:Suitzako medikuak
Kategoria:Ginekologoak
Kategoria:Emakume medikuak
Kategoria:Emakume ginekologoak